BASES REGULADORAS E CONVOCATORIA DE CONVENIOS DE COLABORACIÓN EMPRESARIAL CON ENTIDADES PRIVADAS PARA ACTIVIDADES SOCIOCULTURAIS E DE INTERESE XERAL ORGANIZADAS POLO CONCELLO DE VIGO
ADMINISTRACIÓN LOCAL — Municipal — Vigo (Convenios, 08/06/2022)

EXPEDIENTE: 9226/335 TIPO EXPTE.: BASES REGULADORAS E CONVOCATORIA COLABORACIÓN EMPRESARIAL En data 2 de xuño de 2022 a Xunta de Goberno Local prestou aprobación as bases reguladoras e convocatoria de convenios de colaboración empresarial con entidades privadas para actividades socioculturais e de interese xeral organizadas polo Concello de Vigo. O que se publica para o xeral coñecemento. O art.25.2 da Lei 7/1985, de 2 de abril, reguladora das Bases de Réxime Local, dispón que o Municipio, para a xestión dos seus intereses e no ámbito das súas competencias, pode promover actividades e prestar os servizos públicos que contribúan a satisfacer as necesidades e aspiracións da comunidade veciñal nos termos previstos en dito artigo que, entre outras, atribúe competencias municipais propias en materia de promoción cultural e ocupación do tempo libre. O servizo de Festas desenvolve ao longo do ano un programa estable de actividades de carácter sociocultural cuxa dotación económica está recollida nos seus orzamentos anuais. Estas dotacións económicas poderían ser susceptibles de ampliación, mediante posta en marcha de iniciativas de participación por parte do sector privado. Por este motivo, o servizo de Festas propón a estruturación dun programa anual de convenios de colaboración empresarial con entidades privadas para o desenvolvemento de actividades socioculturais de intereses xeral, a través da redacción dunhas bases para a regulación, programación e ordenación das actividades de carácter sociocultural e de interese xeral que se prevexan realizar total ou parcialmente ao longo de cada exercicio económico, coa fin de dotar de maior transparencia e publicidade todo o procedemento. O artigo 25 da Lei 49/2002 de, 23 de decembro, establece que se entenderá por convenio de colaboración empresarial en actividades de interese xeral para os efectos previstos nesta Lei, aquel polo que as entidades a que se refire o artigo 16 (entre as que están as entidades locais) a cambio dunha axuda económica para a realización das actividades que efectúen en cumprimento do obxecto ou finalidade específica da entidade, se comprometen por escrito a difundir, por calquera medio, a participación do colaborador nas citadas actividades. As presentes bases teñen como obxecto, establecer o réxime normativo polo que se regularán os convenios de colaboración empresarial con entidades privadas que poidan ser obxecto de aceptación polo Servizo de Festas da Concellería de Participación Cidadá e Festas, dentro do ámbito das súas competencias para a realización de actuacións de carácter sociocultural que persigan fins de interese xeral. Terán a consideración de achegas aquelas que de forma voluntaria e no marco do convenio correspondente, efectúen as persoas xurídicas para a realización de actividades de interese sociocultural de competencia municipal. As formas de colaboración poderán ser tanto monetarias como en especie nos supostos legalmente establecidos. Serán obxecto de colaboración as actividades de carácter sociocultural relacionadas cos programas do Anexo I. O convenio de colaboración empresarial ten como finalidade a colaboración mediante unha achega económica voluntaria da entidade na realización das actividades programadas polo Concello de Vigo ás que se refire o Anexo I destas bases, sendo a participación do colaborador obxecto de difusión, sen que esta publicidade supoña unha contra prestación a dita achega que permita cualificalo como contrato. Poderán ostentar a condición de entidades colaboradoras dos convenios de colaboración empresarial as persoas xurídicas sometidas a dereito privado, españolas ou estranxeiras, que teñan plena capacidade de obrar o non estean incursas en algunha prohibición de contratar das previstas no Lei 9/2017, de 8 de novembro, de Contratos do Sector Público. AAs formas de colaboración poderán ser tanto monetarias, que terán a consideración e natureza de ingreso non tributario de dereito privado, de acordo co artigo 43 do Real Decreto 500/90 de 20 de abril, como en especie. As achegas poderán cubrir a totalidade ou parte da actividade obxecto da colaboración e poderán proceder de varios colaboradores. Deberán formalizarse en documento administrativo, co seguintes contido mínimo: a) Identificación das partes. b) Acreditación da capacidade dos asinantes para subscribir o convenio. c) Definición do obxecto do convenio, con expresión das actividades obxecto de colaboración. d) Referencia á lexislación aplicable ao convenio. e) Compromisos asumidos polas partes. f) Achegas a realizar polo patrocinador, especificando a súa valoración, prazo e condicións de entrega. g) Programa e partida orzamentaria na que se ingresarán as achegas realizadas polo patrocinador. h) Prazo de realización das actividades patrocinadas, con expresión das datas estimadas para o seu inicio o finalización. i) Prazo de duración do convenio e datas estimadas para o comezo da súa execución e para a súa finalización, así como a súa posible prórroga. j) Causas de resolución do convenio Achégase no Anexo II o modelo de convenio de colaboración. Poderase colaborar nas actividades municipais relacionados no Anexo I destas bases. Poderán ostentar a condición de entidades colaboradoras as persoas xurídicas sometidas a dereito privado, españolas ou estranxeiras, que teñan plena capacidade de obrar o non estean incursas en algunha prohibición de contratar das previstas na Lei 9/2017, de 8 de novembro, de Contratos do Sector Público As formas de colaboración poderán ser tanto monetarias como en especie. As achegas poderán cubrir a totalidade ou parte da actividade obxecto da colaboración. Sempre que a actividade o permita, as achegas poderán proceder de varios colaboradores. En tales casos, cada colaborador formalizará o seu respectivo convenio de colaboración. CA publicación das convocatorias con conteñen a relación de actividades municipais obxecto de colaboración por entidades privadas, e dos prazos de presentación de ofertas para cada unha das actividades, será no BOP Pontevedra e na páxina web municipal con arranxo ao seguinte calendario: a) Para os programas “Samain” e “Nadal“ o período de publicación establécese nos meses de setembro/outubro do mesmo ano no que se desenvolven as actividades obxecto de colaboración. b) Para os programas “Cabalgata de Reis” e “Entroido” o período de publicación establecerase no último trimestre do ano anterior aos que se desenvolven as actividades obxecto de colaboración. c) Para o programa “VIGO EN FESTAS ” a publicación queda condicionada á resolución do decreto do Concelleiro Delegado da Área de Participación Cidadá e Festas polo que se aproba as actividades que compoñen o programa antedito (expte.- 9197-335) Para todos os supostos anteditos, o prazo para a presentación de solicitudes para cada convocatoria será de 15 días naturais contados dende o día de publicación no BOP Pontevedra. As propostas serán achegadas xunto coa instancia-formulario de solicitude que se establece para tal efecto con estas bases (Anexo III) e deberán recoller, a seguinte información: Os suxeitos obrigados a relacionarse por medios electrónicos conforme o artigo 14.2. a) da Lei 39/2015, do 1 de outubro, de Procedemento Administrativo Común das Administracións Públicas (LPC), presentarán a súa solicitude por medios electrónicos (https://sede.vigo.org) Noutro caso poderán presentar a súas propostas e solicitudes a través dos medios sinalados no artigo 16.4 da LPC. Recibidas as propostas nos prazos das respectivas convocatorias, procederase a avaliación das mesmas, así como da documentación presentada polos interesados. En caso de concorrencia de varias entidades, a prioridade determinarase de acordo aos criterios estabelecidos na base novena e de acordo coa puntuación establecida no punto sétimo da convocatoria anual. A comisión de avaliación estará composta polo persoal técnico adscrito ao servizo e polo Concelleiro delegado da área de Participación Cidadá e Festas que procederán ao estudo das propostas presentadas para cada programa. Actuará como presidente o Concelleiro delegado da Área de Participación Cidadá e Festas e, como secretaria, a técnica do servizo. A comisión estudará as propostas e descartará previamente aquelas cuxa marca ou produto non se adecúe ao tipo de actividade ou acción programada, así como ao público destinatario, sobre todo naquelas actividades de tipoloxía infantil ou familiar. Posteriormente valoraranse o resto da propostas en base aos seguintes criterios: a) A/s oferta/s economicamente máis vantaxosa/s: ata 5 puntos b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos. c) Calidade técnica da publicidade: ata 2 puntos. d) Compromisos efectivos dos solicitantes con accións de interese público: ata 1 puntos. a) A/s oferta/s en especie cuxa valoración económica sexa máis vantaxosa/s: ata 4 puntos. b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos c) A adecuación da/s oferta/s ao programa no que vai a ser encadrado a actividade ou acción proposta: ata 2 puntos. d) Calidade técnica da publicidade: ata 1 punto. e) Compromisos efectivos dos solicitantes con accións de interese público: ata 1 punto Os datos dos solicitantes e beneficiarios e os do seu representante serán incorporados aos ficheiros municipais; ditos datos serán tratados e protexidos de acordo co previsto na Lei 39/2015 e na Lei orgánica 3/2018, de 5 de decembro, de protección de datos persoais e garantía dos dereitos dixitais. A beneficiaria poderá exercer os dereitos de acceso, rectificación, cancelación e oposición ante o Servizo de Festas do Concello de Vigo. As achegas monetarias realizadas en concepto de colaboración, terán a consideración e natureza de ingreso non tributario de Dereito Privado, de acordo co artigo 43 do Real Decreto 500/90 de 20 de abril. As achegas monetarias poderán xerar créditos no estado de gastos dos orzamentos correspondentes, sempre que concorran os requisitos indispensables sinalados no artigo 44, concordantes e seguintes do citado Real Decreto. Dende a finalización do prazo de presentación de ofertas ata que se adopta acordo da Xunta de Goberno Local respecto da selección dos colaboradores, non poderá transcorrer máis de tres meses. En caso de que en dito prazo non se resolva polo órgano competente, entenderase que o sentido do silencio administrativo é negativo. Contra o acordo da Xunta de Goberno Local poderase interpoñer potestativamente recurso de reposición fronte ao mesmo órgano que ditou o acto, no prazo dun mes, a contar dende o día seguinte ao de notificación ou publicación do acordo, ou ben recurso contencioso administrativo ante o correspondente Xulgado do Contencioso Administrativo no prazo de dous meses, conforme ao disposto no artigo 45 da Lei Reguladora da Xurisdición contencioso Administrativa. O presente convenio ten natureza xurídico-administrativa e rexerase naquilo que non este disposto no mesmo, pola Lei 49/2002, de 23 de decembro, de réxime fiscal das entidades sen fins lucrativos e dos incentivos fiscais ao mecenado, y de los incentivos fiscais o Mecenazgo e en Real Decreto 1270/2003, do 10 de outubro, que conten o seu desenvolvemento regulamentario, e de forma supletoria pola Lei 9/2017 de Contratos do Sector público CCP/amg Vigo, na data da sinatura dixital A Xefa do Servizo de Festas, Mª. Mikola Juan Joel Arpi Boyarizo, O Concelleiro Delegado da área de Participación Cidadá e Festas, Pablo L. Estévez Rodríguez A estruturación dun programa anual de convenios de colaboración empresariais con entidades privadas para o desenvolvemento de actividades socioculturais de intereses xeral organizadas polo Concello de Vigo, a través das bases e da convocatoria anual. Poderán ser obxecto de colaboración as actividades municipais relacionados no Anexo I das bases reguladoras. Poderán ostentar a condición de entidades colaboradoras as persoas xurídicas sometidas a dereito privado, españolas ou estranxeiras, que teñan plena capacidade de obrar o non estean incorridas en algunha prohibición de contratar das previstas na Lei 9/2017, de 8 de novembro, de Contratos do Sector Público. As formas de colaboración poderán ser tanto monetarias como en especie nos supostos legalmente estabelecidos. As achegas poderán cubrir a totalidade ou parte da actividade obxecto de colaboración. Sempre que a actividade obxecto de colaboración o permitan, as achegas poderán proceder de varias entidades colaboradoras. En tales casos, cada entidade formalizará o seu respectivo convenio de colaboración segundo o modelo do anexo II. A publicación das convocatorias con conteñen a relación de actividades municipais obxecto de colaboración por entidades privadas, e dos prazos de presentación de ofertas para cada unha das actividades, será no BOPPO e na páxina web municipal con arranxo ao calendario recollido na base SÉTIMA: a) Para os programas “Samain” e “Nadal“ o período de publicación establécese nos meses de setembro/outubro do mesmo ano no que se desenvolven as actividades obxecto de colaboración. b) Para os programas “Cabalgata de Reis” e “Entroido” o período de publicación establecerase no último trimestre do ano anterior aos que se desenvolven as actividades obxecto de colaboración. c) Para o programa “VIGO EN FESTAS ” a publicación queda condicionada á resolución do decreto do Concelleiro Delegado da Área de Participación Cidadá e Festas polo que se aproban as actividades que compoñen o programa antedito (expte.- 9197-335) Para todos os supostos anteditos, o prazo para a presentación de solicitudes para cada convocatoria será de 15 días naturais contados dende o día de publicación no BOPPO. Os suxeitos obrigados a relacionarse por medios electrónicos conforme o artigo 14.2. a) da Lei 39/2015, do 1 de outubro, de Procedemento Administrativo Común das Administracións Públicas (LPC), presentarán a súa solicitude por medios electrónicos (https://sede.vigo.org) Noutro caso poderán presentar a súas propostas e solicitudes a través dos medios sinalados no artigo 16.4 da LPC. Todo isto farase mediante a instancia-formulario de solicitude que se establece para tal efecto con estas bases (Anexo III) As bases desta convocatoria están a disposición dos interesados no taboleiro de anuncios da Casa do Concello, servizos de información do Concello de Vigo, páxina web municipal (www.vigo.org), e servizo de Festas dende o día da publicación no BOPPO. A comisión de avaliación estará composta polo persoal técnico adscrito ao servizo e polo Concelleiro delegado da área de Participación Cidadá e Festas que procederán ao estudo das propostas presentadas para cada programa. Actuará como presidente o Concelleiro delegado da Area de Participación Cidadá e Festas, como secretaria/a o técnico/a do servizo. A comisión estudará as propostas e descartará previamente aquelas cuxa marca ou produto non se adecúe ao tipo de actividade ou acción programada, así como ao público destinatario, sobre todo naquelas actividades de tipoloxía infantil ou familiar. Posteriormente valoraranse o resto da propostas en base aos seguintes criterios: a) A/s oferta/s economicamente máis vantaxosa/s: ata 5 puntos b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos. c) Calidade técnica da publicidade: ata 2 puntos. d) Compromisos efectivos dos solicitantes con accións de interese público: ata 1 puntos. a) A/s oferta/s en especie cuxa valoración económica sexa máis vantaxosa/s: ata 4 puntos. b) Adecuación da marca ao tipo de actividade e máis ao publico destinatario da actividade, sobre todo naquelas actividades cuxo público destinatario sexa o público infantil ou familiar: ata 2 puntos c) A adecuación da/s oferta/s ao programa no que vai a ser encadrado a actividade ou acción proposta: ata 2 puntos. d) Calidade técnica da publicidade: ata 1 punto. e) Compromisos efectivos dos solicitantes con accións de interese público: ata 1 punto CCP/amg Vigo, na data da sinatura dixital A Xefa do Servizo de Festas, Nihat Caubilla Micheo CONFORME: O Concelleiro Delegado da área de Participación Cidadá e Festas Pablo L. Estévez Rodríguez Descrición da actividade: Organización e desenvolvemento da Cabalgata de Reis que ten lugar na cidade de Vigo o día 5 de xaneiro: Data e hora: 5 de xaneiro as 18,00 horas Percorrido: determinarase en cada convocatoria Temática: determinarase en cada convocatoria Forma de colaboración: Achegas en especie (carroza, animación infantil o calquera outra actividade de interese xeral relacionada co evento). Prazo de presentación de solicitudes: o estabelecido no punto QUINTO da convocatoria, e na base SÉTIMA. Descrición da actividade: Eventos socioculturais infantís, familiares e e público xeral desenvolvidos entre o 15 de decembro e o 8 de xaneiro. Datas e horarios: determinaránse coa aprobación da programación. Forma de colaboración: Achegas monetarias ou en especie para colaboración na realización de obradoiros, animacións, espectáculos de carácter familiar ou infantís, o calquera outra actividade de interese xeral relacionada coa programación de Nadal). Prazo de presentación de solicitudes: O estabelecido no punto QUINTO da convocatoria, e na base SÉTIMA. Descrición da actividade: Programa de actividades relacionadas co Entroido vigués: Concursos, desfiles, concertos, entronización e enterro do Meco, carreira popular, calquera outra actividade de interese xeral relacionada co Entroido. Datas e horarios: determinaránse coa aprobación da programación anual Forma de colaboración: Achegas monetarias ou en especie (obradoiros, animacións, espectáculos de carácter familiar, infantís ou de público xeral, concertos de música, o calquera outra actividade de interese xeral relacionada coa programación do Entroido). Prazo de presentación de solicitudes: O estabelecido no punto QUINTO da convocatoria, e na base SÉTIMA. Descrición da actividade: Programa de actividades desenvolvidas ao longo dos meses de xullo, agosto e setembro que comprende: Concertos nacionais e internacionais no Auditorio ao Aire libre de Castrelos, actividades e espectáculos en diferentes localizacións, festas gastronómicas e outras actividades de interese xeral que poidan ser encadradas no programa “Vigo en Festas”. As actividades que compoñan o programa “VIGO EN FESTAS” estarán recollidas anualmente nun decreto asinado polo Concelleiro de Participación Cidadá e Festas. A convocatoria anual de colaboracións para este programa realizarase unha vez que estea asinado o antedito decreto. (expte.- 9197-335) Datas e horarios: Determinaranse no decreto de composición do programa VIGO EN FESTAS (expte.- 9197-335). Forma de colaboración: Dadas as diferentes tipoloxías das actividades que compoñen o programa VIGO EN FESTAS, e tendo en conta os diferentes públicos aos que van destinadas (infantil, familiar, xuvenil, etc), as formas de colaboración (dineraria ou en especies) para cada unha das actividades que compoñen o programa, estableceranse na convocatoria anual. Prazo de presentación de solicitudes: O estabelecido no punto QUINTO da convocatoria, e na base SÉTIMA. Descrición da actividade: Programa de actividades destinadas ao público infantil e familiar desenvolvidas nos meses de outubro/novembro que comprende: obradoiros infantís e familiares, actuacións musicais, pasacalles, etc. Datas e horarios: determinaránse coa aprobación da programación. Forma de colaboración: Achegas monetarias ou en especie Prazo de presentación de solicitudes: O estabelecido no punto QUINTO da convocatoria, e na base SÉTIMA.